164 BRANDT. Zoologie. 
Rhinocerotis cadaveris modo supra enarrato eruti, ut notum, caput et 
pedes recenter abscissa Pallasius in Sibiria orientali martio mense anni 
1772 a Summo Gubernatore A. de Bril Ircutiae accepit. Quae quidem 
partes erant animalis, cujus integrum cadaver quadragenis circiter stadiis 
Rossicis supra hibernaculum Wiluiense superius (Werchknoe Wilujuiskoe Si- 
mowje) aquis elutum et arena semipultum in ripa fluminis Wilui arenosa sub 
praerupto quinque orgyis ab aqua remoto colle est observatum, ut relatio 
praefecti districti Lenensis seu Jakutensis (Joannis Argunow), qui raris- 
simas reliquias miserat, Rossica lingua conscripta dataque Decembri mensi 
1771 ex hibernaculo ad Wiluiense ostium sito testatur, cujus versionem lati- 
nam Pallasius in Novis Comment. Academiae Petropolitanae Tom. XVI 
p. 590 inseruit, fidum vero apographum Rossica lingua exhibitum Acade- 
miae Petropolitanae obtulit. Quam quidem Argunowii relationem, publice 
scriptam, non solum summum ad animalis inventi pretium constituendum, 
nec non ad historiam ejus exactius cognoscendam, sed etiam aliam ob cau- 
sam verbotenus repetendam, et praeterea documento alio corroborandam 
esse putavi. 
Recentissimis enim temporibus Illustr. Blainvillius (Osteogr. Rhinoceros 
p. 177)*), non solum cadaveris Wiluiensis relationem a Pallasio exhibitam 
minoris fecit, sed in historia ejus plus dubii quam veritatis esse disertis 
verbis proposuit (ib. p. 220). 
Quam ob rem dubitationes, etiamsi ab ipso haud quidem luculenter pro- 
positae et argumentis probatae sint, factorum repetitione et dijudicatione 
erunt removendae, 
*) Blainvillius nominatim p.177 ait: Un animal entier trouvé dit-on enseveli sous le sable 
et ib, in nota addit: »Il est à faire observer que le recit de Pallas repose sur un rapport 
fait à l'autorité par une personne qui l'avait reçu elle même et qui n'a rien vu plus que 
Pallas,» deinde p. 220 note affert. «Je reviendrai quelque jour sur l'Elephant d’Adams et sur 
le Rhinoceros de Pallas il y avait plus de doute que de certitude dans leur histoire». 
